Държавен вестник, бр. 15, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  15
утвърдената себестойност, транспорт, ту-
ристически данък, застраховка, разходи за 
преживелия родител на децата до 14-годишна 
възраст, разходи за групов ръководител (на 
всеки 10 деца един групов ръководител, но не 
по-малко от един). Върху изчислената сума 
се начислява дължимият ДДС. 
(8) Необходимите средства по ал. 1 се зая-
вяват в дирекция „Планиране, програмиране 
и бюджет“ на Министерството на отбраната и 
разходваните средства се отчитат в дирекция 
„Финанси“ на Министерството на отбрана-
та на база обобщени отчети за ползваните 
почивки и мероприятия до 10-о число на 
месеца, следващ месеца на ползването им.
(9) Изпълнителният директор на агенцията 
може да прави предложения за промяна на 
необходимите средства по ал. 8 вследствие 
настъпили обективни обстоятелства.“
§ 5. В чл. 5 числото „3“ се заменя с „6“. 
§ 6. Член 6 се изменя така:
„Чл. 6. (1) Цените за външни лица във 
военно-почивните домове и хотели включват 
нощувка със закуска и дължим ДДС. Лицата 
могат да заявят обяд и вечеря по цени, опре-
делени в заповед на изпълнителния директор. 
(2) Цените по ал. 1, изречение първо не 
могат да бъдат по-ниски от цените, опреде-
лени за лицата по чл. 3, т. 1, които почиват 
при условията и по реда на чл. 4, ал. 1, т. 1.“
§ 7. Член 7 се изменя така:
„Чл. 7. Цените в местата за настаняване 
към военните клубове включват нощувка и се 
определят ежегодно до 15 декември със запо-
вед на изпълнителния директор на агенцията 
и важат за следващата календарна година.“
§ 8. В чл. 8 ал. 1 се изменя така: 
„(1) Лицата по чл. 3, т. 1, 2, 3, 4, 5, 7, 8 
и 9, които ползват основни туристически 
услуги във военно-почивните домове, хоте-
лите и местата за настаняване към военните 
клубове, заплащат на място невключените в 
себестойността на почивките туристически 
данък и застраховки и ползваните от тях 
допълнителни услуги по цени, утвърдени 
със заповед на изпълнителния директор на 
агенцията. Лицата по чл. 3, т. 6 заплащат 
на място ползваните от тях допълнителни 
услуги по цени, утвърдени със заповед на 
изпълнителния директор на агенцията.“
§ 9. Член 9 се изменя така:
„Чл. 9. (1) Командированите служители от 
Министерството на отбраната, структурите на 
пряко подчинение на министъра на отбраната 
и Българската армия не заплащат цена за 
нощувка във военно-почивните домове, хотели 
и местата за настаняване към военните клу-
бове, управлявани от агенцията. Разходваните 
средства за нощувка, туристически данък и 
застраховка са за сметка на съответното во-
енно формирование или структура, от която 
е командированият служител.
(2) За разходваните средства по ал. 1 се 
извършва корекция на бюджета на агенцията 
за сметка на бюджета на съответното воен-
но формирование или структура, от която 
е командированият служител, в рамките на 
финансовата квота на съответната програма. 
Корекцията се извършва ежегодно през месец 
април и месец ноември.
(3) Лицата по ал. 1 ползват безвъзмездно 
конферентни зали и допълнително приспосо-
бени помещения за организирани служебни 
мероприятия на министъра на отбраната, 
заместник-министрите на отбраната, посто-
янния секретар на отбраната, началника на 
отбраната, командващия на Съвместното ко-
мандване на силите, командирите на видовете 
въоръжени сили, командирите/началниците 
на военни формирования от Българската ар-
мия, ръководителите на структури на пряко 
подчинение на министъра на отбраната и 
други делегации и гости на Министерството 
на отбраната въз основа на писмено разре-
шение съответно на министъра на отбрана-
та, постоянния секретар на отбраната или 
началника на отбраната.“ 
§ 10. В чл. 10 се създава ал. 3:
„(3) Експлоатационният период на всеки от 
обектите може да бъде удължен или намален 
при наличие на обективни обстоятелства за 
това със заповед на министъра на отбраната 
по предложение на изпълнителния директор 
на агенцията.“
§ 11. В чл. 11 се създава ал. 7: 
„(7) Продължителността на почивките 
по чл. 2, т. 1, 2, 4, 4а, 5, 7 и 9, ползвани при 
условията и по реда на чл. 4, ал. 1, т. 1, 3 
и 7 за всеки военнослужещ или цивилен 
служител от Министерството на отбраната, 
структурите на пряко подчинение на ми-
нистъра на отбраната и Българската армия 
и членовете на техните семейства, не може 
да надвишава 20 календарни дни в рамките 
на една календарна година.“ 
§ 12. Член 12 се изменя така:
„Чл. 12. (1) Агенцията може да сключва 
туроператорски договори с лицензирани бъл-
гарски и чуждестранни фирми и договори с 
ведомства, организации и фирми за приемане 
на индивидуални и групови резервации, да 
организира обучения, семинари, работни 
срещи, конференции, спортни лагери, зелени 
училища, екомероприятия и други, доколкото 
не се възпрепятстват почивките по чл. 2.
(2) Цените на почивките и мероприятията 
по ал. 1 могат да бъдат до 15 % по-ниски 
от цените за външни лица, определени по 
реда на наредбата, и са в зависимост от броя